**თურქეთის საშუალო სიძლიერის სახელწიფოდან ძლიერ რეგიონულ სახელმწიფოდ ფორმირების ძირითადი ფაქტორები**

აბსტრაქტი

ცივი ომის დასრულებამ და ბიპოლარული საერთაშორისო სისტემის ტრანსფორმაციამ თვალსაჩინოდ დაანახა საერთაშორისო საზოგადოებას, რომ ცივი ომის შემდგომი ე.წ პოსტბიპოლარული საერთაშორისო სისტემა მნიშვნელოვან ძვრებსა და ცვლილებებს განიცდის. სულ უფრო მეტი სახელმწიფო ცდილობს ამ ცვალებად საერთაშორისო წესრიგში თავისი ნიშა დაიკავოს და გადახედოს მის როლს საერთაშორისო სისტემაში.

სწორედ ასეთ სახელწიფოების ჯგუფს განეკუთვნება თურქეთი. განსაკუთრებით რეჯებ თაიფ ერდოღანის მმართველობის პირობებში თურქეთმა ძირეულად შეცვალა თავისი საგარეო პოლიტიკური პრიორიტეტები და ადრე არსბული სტატუს ქვო. თუკი ცივი ომის პერიოდში თურქეთი ჩრდილო ატლანტიკური ალიანსის დაცვის ქოლგის ქვეშ მყოფი ბუფერი იყო საბჭოთა კავშირსა და დასავლეთს შორის, საბჭოთა კავშრის დაშლის შემდეგ, იწყებს აქტიური საგარეო პოლიტიკის წარმოებას და მისი როგორც რეგიონული სახელმწიფოს სტატუსის ზრდას და გაძლიერებას. მისი ინტერესების სფეროა: ბალკანეთი, აღმოსავლეთ ხმელთაშუა ზღვის რეგიონი, ახლო აღმოსავლეთი, შავი ზღვის რეგიონი, კავკასია და ცენტრალური აზია.

აღსანიშნავია,რომ ამ მიზნის მისაღწევად თურქეთი სხვადასხვა სტრატეგიას მიმართავს. თუკი ბალკანეთში და შავი ზღვი რეგიონის ქვეყნებში მისი საგარეო პოლიტიკის ძირითადი ორიენტირი რბილი ძალაა და ეკონომიკურ და სავაჭრო ურთერთობებზე დამყარებული კავშირები, აღმოსავლეთ ხმელთაშუა ზღვის რეგიონსა და ახლო აღმოსავლეთში აქცენტს რელიგიურ ერთობასა და ისლამური სამყაროს ერთიანობაზე აკეთებს, ხოლო აზერბაიჯანსა და ცენტრალური აზიის თურქულ ენოვან არეალში თანამშრომლობისა და ერთიანობის ძირითადი ხაზი საერთო თურქულ ენაზე, კულტურასა და ღირებულებებზე გადის, რომელიც თავისი ბუნებით ძალიან ჰგავს პანთურქიზმისა და დიდი თურანიზმის იდეოლოგიებს.

შეიძლება ითქვას, რომ თურქეთის მთელი თანამედროვე საგარეო პოლიტიკა ესაა ეკონომიკის, რელიგიისა და კულტურული იდენტობის ერთობაზე დაფუძნებული პრაგმატული პოლიტიკა,რომელიც აერთიანებს იმ რეგიონებს, სადაც ისტორიულად ვრცელდებოდა ოსმალეთის იმპერიის გეოგრაფიული საზღვრები და პოლიტიკური გავლენის სფეროები.

ნაშრომის მიზანია გამოყოს ის ძირთადი ფაქტორები,რომელიც ეხმარება თურქეთს გაზარდოს მისი პოლიტიკური და ეკონომიკური გავლენა საერთაშორისო არენაზე და აქციოს იგი რეგიონულ ძლიერ სახელწიფოდ და გაანალიზოს თავად რეჯეფ თაიფ ერდოღანის პოლიტიკური ფიგურა, რა როლს თამაშობს თურქეთის, როგორც ძლერი რეგიონული სახელმწიფოს ფორმირებაში.

**საკვანძო სიტყვები:** თურქეთი. საშუალო სიძლიერის სახლეწიფო. რეგიონული ძლიერი სახელმწიფო.

შესავალი

თურქეთი რესპუბლიკად არსებობის ისტორიის მანძილძე არასოდეს ისახავდა მიზნად დომინანტი ძლიერი რეგიონული სახელწმიფოს სტატუსის მოპოვებას, არამედ ესწრაფვოდა წარმოეჩინა თავი დასაველთის ნაწილად,როგრც ეს თავის დროზე მუსტაფა ქემალ ათათურქმა განსაზღვრა საშინაო და საგარეო პოლიტიკის ფორმირებისა და განხორციელებისას.

უფრო მეტიც, თავისი ქვეყნის იდენტობის დახასიათებისას თურქეთის მთავრობა და პოლიტიკოსები მუდმივად უსვავდნენ ხაზს რომ ისინი ერთდროულად რამოდენიმე „რეგიონული იდენტობის მატარებელნი არიან“(Aydin M. 2009.)

მართლაც, თურქეთის რეგიონული იდენტობის მრავალფეროვნება რიგი ფაქტორებითაა განპირობებული: მისი მდებარეობა აზიასა და ევროპის გასაყარზე, კულტურულ-ისტორიული მემკვიდრეობა, მეზობელ სახეწლიფოებთან პოლიტიკური და ეკონომიკური კავშირები.რესპუბლიკური თურქეთი ახერხებდა განესაზღვრა თავისი საგარეო პოლიტიკური პრიორიტეტები ერთდროულად რამოდენიმე რეგიონული მიმართულებით ისე, რომ არც ერთი მიმართულებით დომინირების სურვილი არ გამოეთქვა.

როცა ახმედ დავითოღლუ თურქეთის საგარეო სამქეთა სამინისტროს ხელმძღვანელობდა 2009-2014 წწ-ში, მან თურქეთს, ქვეყნის საგარეო პოლიტიკური პრიორიტეტებიდან და გეოგრაფიული მდებარეობიდან გამომდინარე „ ცენტრალური ქვეყანა“ უწოდა,რომელიც ერთდოულად ორ კონტიტენტზეა გადაჭიმული აფრიკის და ევრაზიის და არ სურდა რომ მისი სახელმწიფოს პოლიტიკა განეხილათ ვიწრო რეგიონულ ჭრილში. დავით ოღლუს კონცეფციაში ახლო აღმოსავლეთი განუყოფლი ჰინთერლენდია (Hinterland), მაშინ როცა თვით თურქეთი ერთდროულად რამოდენიმე რეგიონს ეკუთვნის. (Davutoglu, 2008:78). ევროპისა და აზიის გასაყარზე მდებარეობინად გამომდინარე ზოგიერთმა მკვლევარმა თურქეთს გზაჯვარედინი სახელმწიფო (cusp state) უწოდა. (Herzog, Robins, 2014). ფილიპ რობინსი და მარკ ჰერცოგი ხაზს უსვავდნენ, იმ გარემოებას, რომ თურქეთის გეოგრაფიულმა მდებარეობამ სამხედრო-სტრატეგიული,პოლიტიკურ-იდეოლოგიური,ეკონომიკური, კულტურლული ფასეულობების მიხედვით ერთმანეთისგან კარდინალურად გასხვავებულ რეგიონულ არეალაებში, გამოიწვია მისი ერთდროულად ორი რეგიონული ქვესისტემის მიზიდულობის წერტილად ყოფნა, ხოლო ბარი ბიუზანი თავის ნაშრომში თურქეთს „იზოლირბულ სახელწიფოს უწოდებდა“ხაზს უსვამდა რა მის მის გეოპოლიტიკურ მდებარეობას ევროპისა და ახლო აღმოსავთელის პერიფრიაზე,რომელიც სრული სახით არც ევროპის და არც ახლო აღმოსავლეთის უსაფრთხოების კომპლექსს არ განეკუთვნებოდა. (Buzan, Waver, 2004)

მას შემდეგ რაც 2003 წლის არჩევნებში რეჯეფ ტაიპ ერდოღანი და მისი სამართლიანობისა და განვითარების პარტია მოვიდა, თურქეთის საგარეო პოლიტიკაში დავით ოღლუს „ცენტრალური სახლეწიფოს“ ცნება კიდევ უფრო მეტად გაფართოვდა და მოიცვა კავკასიის, ცენტრალური აზიისა და ახლო აღმოსავლეთის განზომილებაც. ახლო აღმოსვლეთი რეგიონში, ბალკანეთში, სამხრეთ კავკასიასა და ცენტრალურ აზიაში თურქეთმა მიზნად დაისახა რეგიონული ძლიერი სახელმწიფოს სტატუსი მიეღო და რეგიონული მასშტაბით უფრო აქტიურად ჩართულიყო ეკონომიკურ, პოლიტიკურ და უსაფრთხოების პროცესებში. ასეთი მიზნის გასატარებლად საშინაო პოლიტიკის ველზე ნაყოფიერი ნიადაგი იყო შექმნილი 2000-იან წლებში არსებული თურქეთის ეკონომიკური აღმავლობა და თურქი მოსახლეობის დიდი მხარდაჭერა ერდოღანის მიმართ.

ძალიან ბევრი ავტორი აღნიშნავს,რომ თურქული ბიზნესის წარმატებამ, თურქული კაპიტალის ინტერნაციონალიზაციამ და სავაჭრო ურთიერთობების გაძლიერებამ ყოფილი საბჭოთა და სოციალისტური ბლოკის ქვეყნებთან, გააძლიერა თურქეთის ექსპანსია ბალკანეთის, აღმოსავლეთ ხმელთაშუა ზღვისპირეთის,ახლო აღმოსავლეთის, ჩრდილო აფრიკის, კავკასიისა და ცენტრალური აზიის ქვეყნების მიმართ. (Arin K.Y. 2013; Bank A., Karadağ R. 2012; Fuller G.E. 2007)

ამავე პერიოდში დაწყო ერდოღანმა აქტიური მონაწილეობა საერთაშორისო ორგანიზაციებშიც,რომელთა მეშვეობითაც ცდილობდა ანკარა თურქეთის,როგორც ძლიერი რეგიონული სახელმწიფოდ პოზიციონირებას,რომელსაც არა მარტო სურდა არამედ ხელეწიფებოდა კიდეც რეგიონული უსაფრთხოებისა და წესრიგის ფორმირებაში საკუთარი წვლილიც შეეტანა. (Ersen E. 2014: 184-185)

სტატიის მიზანია გამოკვეთოს ძირიადი ფაქტირები, რამაც თურქეთი საშუალო სიძლიერის სახელმწიფოდან გადააქცია ძლიერ რეგიონულ ძალად და გაანალიზოს თავად რეჯეფ თაიფ ერდოღანის პოლიტიკური ფიგურა, რა როლს თამაშობს თურქეთის, როგორც ძლერი რეგიონული სახელმწიფოს ფორმირებაში.

**თურქეთის გზა საშუალო სიძლიერის სახელმწიფოდან ძლიერ რეგიონულ სახელმწიფომდე ცივი ომის დასრულების შემდეგ.**

სანამ უშუალოდ თემის განხილვაზე გადავალ, საჭიროდ მიმაჩნია მცირე განმარტებები მოვიყვანო საერთაშორისო ურთერთობების თეორიებიდან, თუ როგორ სახელმწიფოებს მოიხსენიებენ საშუალო სიძლიერის სახელმწიფოებად (Middle Power) და როგორ სახლეწიფოებს თვილიან ძლიერ რეგიონულ აქტორებად (Regional Power)

პირველად ტერმინი „საშუალო სიძლიერის სახელმწიფოები“ გაჟღერდა კანადისა და ავსტრალიის დელეგატების მიერ 1945 წლის სან-ფრანცისკოს კონფერენციაზე,როდესაც განისაზღვრა თუ ვინ იქნებოდა გაეროს უშიშროების საბჭოს 5 მუდმივი წევრი ქვეყანა და განიხილებოდა სხვა სახელმწიფოების როლი საერთაშორისო უსაფრთხოებისა და კონფლიქტების მოგვარების საქმეში. (Chapnick, A*.* 2000). ავსტრალიისა და კანადის დელეგაციები თავის ქვეყნებს საშუალო სიძლიერის სახელმწიფოებს უწოდებდნენ, რომლებიც მზაობას აცხადებდნე მონაწილეობა მიეღოთ ახალი მსოფლიო წესრიგის ფორმირებასა და გაეროს შექმნაში. ამ ტერმინმა 40 იანი წლების ბოლოს საერთაშორისო ურთიერთობების შემსწავლელ სამეცნიერო წრეებშიც შეაღწია და საშუალო სიძლიერის სახლეწიფოებად ახასიათედნენ ისეთ აქტორებს,რომლებსაც დიდი გავლენა და რესურსები გააჩნიათ, ვიდრე მცირე ქვეყნებს, თუმცა სართაშორსო სისტემაში ისეთ გადამწყვეტ როლს ვერ თამაშობენ, როგორც ძლიერი ან სუპერ სახელმწლიფოები. (*Chapnick, A..1999:79-80 )*

საერთაშორისო ბიპოლარულმა სისტემამ მეოცე საუკუნის 60-იანი წლების ჩათვლით საშუალო სიძლიერის ქვყნების აქტუალურობა დღის წესრიგიდან გააქრო, რადგან სისტემა აიძულებადა მცირე და საშუალო ქვეყნებს რომელიმე პოლუსის ( აშშ ან საბჭოთა კავშირი) წევრები გამხდარიყვნენ და შესულიყვნენ შესაბამის ალიანსში, თუმცა მეოცე საუკუნის 80 იანი წლებიდან,როცა ორ პოლუსს შორის კონფორნტაციამ იკლო, განვითარდა გლობალიზაცია და მსოფლიო ვაჭრობა, კვლავ წინ წამოიწია საშუალო სიძლიერის სახელმწიფოების როლმა საერთაშორისო სისტემაში და საერთაშორისო ურთიერთობების სპეციალისტებმა ასეთ ქვეყნების რიგს მიაკუთვნეს არა მარტო კანადა და ავსტრალია, არამედ ევროგაერთიანებისა და სკანდინავიის ქვეყნები, ინდოეთი, ჩინეთი, ინდონეზია, თურქეთი და სამხრეთ აფრიკა. ასე რომ ჯერ კიდევ ცივი ომის პერიოდში საერთაშორისო ურთიერთობების შემსწავლელმა თეორიულმა მიმდინარეობებმა და პოლიტიკურმა ლიდერებმა თურქეთს საშუალო სიძლიერის ქვეყნის სტატუსი მიაკუთვნა. ( Otte, M.A. 2000; *Nossal, K.R.; Stubbs, R.1997;* Oniş, Z.; Kutlay, M. 2017)

ცივი ომის დასრულების შემდეგ,როცა ბიპოლარული დაპირისპირება დამთავრდა და შედეგად ვარშავის ბლოკის დაშლა და სოციალსიტური ბანაკის ჩამოშლა მოიტანა ორივე დაპირისპირებული პოლუსის წევრ ქვეყნებს უფრო მეტი საშუალება მიეცათ დამოუკიდებელი პოლიტიკის საწარმოებლად. გადაჭარბების გარეშე შეიძლება ითქვას,რომ ბევრი ყოფილი ვარშავის პაქტისა და ნატოს წევრი ქვეყნისათვის 1991 წელი ახალი საგარეო პოლიტიკის ფორმირების ათვლის წერტილად იქცა. ასეთი ქვეყნების რიგში აღმოჩდა თურქეთიც. რომელმაც ისარგებლა საერთაშორისო სისტემის ტრანსოფრმაციით და ყოველგვარი გეოპოლიტიკური შეზღუდვების გარეშე შეუდგა დამოუკიდებელი პოლიტიკის წარმოებას, რომლის პრიორიტეტშიც ახალი ბაზრების ათვისება უდავოდ შედიოდა. ახალი საბაზრო სივრცის ათვისება იმდენად მომგებიანი აღმოჩდა თურექეთის ეკონომიკური გაძლიერების თვალსაზრისით,რომ ეკონომიური ფაქტორი ანკარის რეგიონულ აქტორად გადაქცევის ყველაზე მთავარ გარემოებად მიმაჩნია. ეკონომიკურმა სიძლიერემ, რომელიც თურქეთში 1990იანი წლების დასასრულსა და 2000იან წლებზე მოდის მთავარი როლი ითამაშა თურქეთის ძლიერ რეგიონულ სახლეწიფოდ ფორმირების საკითხში.

საერთაშორსო ურთერთობების დისკურსში ძლიერ რეგიონულ ძალად თვლიათ ისეთ სალხეწლიფოს, რომელიც:

* რომელიც თავისი იდენტობით გარკვეულ რეგიონს მიეკუთვნება;
* წარმოაჩენს თავს რეგიონულ ძალად;
* ახდენს რეგიონში გარკვეულ იდეოლოგიურ გავლენას;
* რეგიონში სხვებთან შედარებით ფლობს უკეთეს სამხედრო,ეკონომიკურ, დემოგრაფიულ, პოლიტიკურ და იდეოლოგიურ შესაძლებლობებს;
* რეგიონში კარგადაა ინტეგრირებული;
* რეგიონული უსაფთოხოების საკითხებს განსაკუთრებულ ყურადღებას აქცევს;
* აღიარებულია რეგიონულ ძალად რეგიონული ქვეყნებისა და არარეგიონული ძალების მიერ;
* გლობალურ და რეგიონულ ფორუმებში ხშირი მონაწილეობით გამორჩევა; ( Nolte,D.2010)

ყველა ეს მახასიათებელი თურქეთის როლს რეგიონში სრულად მიესადაგება, ამიტომ ის საგარეო პოლიტიკა, რაც პოსტბიპოლარულმა ნატოს წევრმა თურქეთმა დაისახა მიზნად ვაჭრობისა და ეკონომიკური პოლიტიკის გაძლიერების გზით გაეზარდა რეგიონული როლი წარმატებული და ეფექტური აღმოჩდა ამ სტრატეგილული მიზნის განხორციელებაში. ცივი ომის დასრულების შემდეგ ანკარის ამბიცია გადამწყვეტი როლი ეთამაშა ევრაზიის რეგიონში,ეკონომიკურმა კავშირებმა და პროექტებმა რეალობად აქცია.

უნდა აღინიშნოს რომ ტერმინი „ევრაზია“ თურქეთის ლიდერებსა და პოლიტიკურ ისტებლიშმენტს უფრო პოლიტიკური ნიშნით ესმით ვიდრე გეოგრაფიულით. თურქი პოლიტიკოსები და მოღვაწეები ევრაზიაში მოიაზრებენ თურქეთს, ბალკანეთს, სამხრეთ კავკასიის ნაწილს, ცენტრალურ აზიას, ვოლგისპირეთსა და თურქულ ენოვანი ეთნოსით დასახლებულ ჩრდილო ავღანეთს. ასეთი ინერპრეტაცია ახლოს დგას პანთურქულ და პანთურანულ იდეოლოგიებთან,რომელიც 19-20 საუკუნეების დასაწყისში ძალიან პოპულარული იყო, განსაკუთრებით ახალგაზრდა თურქების მმართველობის პერიოდში. (Ersen, E; Kostem S. 2019)

საბჭოთა კავშირის დაშლის შემდეგ ამ იდეებმა ახალი დატვირთვა შეიძინა. თურქეთის მეცხრე პრეზიდენტი სულეიმან დემირელი (1993-2000) აღნიშნავდა, რომ კონცეფცია ევრაზია თავის თავში მოიცავს: ბალკანეთს,კავკასიას, ცენტრალურ აზიას, შუა აღმოსავლეთს, თურქეთს, ირანს, და ერაყს. ფაქტობრივად იმ არეალის ნაწილს, სადაც ისტორიულად ვრცელდებოდა ოსმალეთის იმპერიის გავლენა. თურქი ისტორიკოსები აღნიშნავდნენ: „ ცენტრალურ აზიასა და სამხრეთ კავკასიში ახალი დამოუკიდებელი ქვენების გაჩენამ უნიკალური შესაძლებლობა მისცა თურქეთს გადაქცეულიყო ძლიერ რეგიონულ ძალად. თურქეთს 5 პოსტ საბჭოთა ქვეყანასთან აკავშირებდა ეთნიკური და ლინგვისტური სიახლოვე. ეს ქეყნებია: აზერბაიჯანი, ყაზახეთი,ყირგიზეთი, უზბეკეთი და თურქმენეთი, რაც ანკარას აძლევდა განცდას შეექმნა მყარი ეკონომიკური, პოლიტიკური და კულტურული ერთობა,რომელიც მის როლს როგორც სეკულარული მუსლიმური სახელმწიფოსი, უფრო მეტად გაზრდიდა ამ ქვეყნებში და გახდებოდა ამ რესპუბლიკებისთვის მისაბაძი მოდელი. ( Aras B; Fidan H.2015**)**

ამრიგად ეკონომიკა გახდა ის მთავრი მამოძრავებელი ძალა, რამაც ნიადაგი შეამზადა თურქეთისათვის რეგიონულ აქტორად გადაქევაში, ხოლო მოგვიანებით ერდოღანის საგარეო პოლიტიკამ,რომელმაც ბალკანეთისა და პოსტ საბჭოთა ვექყნების გარდა, ახლო აღმოსავლეთის ვექტორიც გააძლიერა თავის საგარეო პოლტიკაში, ფაქტიურად დაასრულა თურქეთის რეეგიონულ ძალად ჩამოყალიბების პროცესი.

**რეჯებ ტაიპ ერდოღანის ეპოქა თურქეთში და რეგიონულ ძალად ჩამოყალიბების ფორმაციის დაასასრული.**

2000-იანი წლების დასაწყისში,როცა ერდოღანის სამართლისა და განვითარების პარტია მოვიდა ხელისუფლებაში, ქვეყნის საგარეო პოლიტიკაში ბალკანეთისა და პოსტ საბჭოთა ევრაზიული ქვეყმების გარდა, განსკაუთრებით გააქტიურდა შუა აღმოსავლეთის ვექტორიც. ზოგმა მკვლევარმა ამ პოლიტიკაში ნეოოსმანური სენტიმენტების გააქტიურება დაინახა,რომელიც გულისხმობდა მე-16-ე საუკუნის ოსმლური იმპერიის გავლენის სფეროს აღდგენას.( (Arin, 2013; Fuller, 2007; Taşpınar,2008], თუმცა ერდოღანმა თვითონ ამ პროცესს „შემობრუნება აღმოსავლეთისკენ“ უწოდა.

ეკონომიკური განვითარების ტემპებთან ერთად,რაზეც ზემოთ გვქონდა საუბარი, ერდოღანის, როგორც პოლიტკური ლიდერის თვისებებმა და ამბიციებმა თურქეთის საგარეო პოლიტიკას უფრო მეტი სწორხაზოვნება და სიზუსტე შემატა, რამაც საბოლოოდ მიიყვან ქვეყანა რეგიონული ლიდერის პოზიციაზე. მარტო ეკონომიკური წინსვლა და თურქული ბიზნესის წარმატება ვერაფერს იზავდა, რომ არა ერდოღანის ლიდერული თვისებები და მისი ადმინისტრაციის აქტიურობა საგარეო პოლიტიკაში,რომელიც ითვალისწინებდა როგორც რბილი, ისე ხისტი ძალის გამოყენებას საგარეო პოლიტიკურ სტრატეგიებში. ერდოღანმა საგარეო საქმეთა მინისტრ დავითოღლუსთან ერთად მნიშვნელოვნად შეცვალა საგარეო პოლიტიკური სტრტეგია. თურთქეთმა უარი თქვა სეკულარულ იდენტობაზე და დაამკვიდრა მრავალასპექტიანი კავშირები, განსაკუთრებით იმ რეგიონბში,რომლებიც ადრე შედიოდნენ ოსმალეთის იმპერიაში.

ერდოღანის ლიდერობით შექმნილმა ეკონომიკურმა, პოლიტიკურმა და კულტურულმა ურთიერთობებმა საბოლოოდ აქციეს თურქეთი რეგიონულ ძლიერ ლიდერად. ბალკანურმა, კავკასიურმა, ცენტრალურ აზიურმა, შუა აღმოსავლურმა და აღმოსავლეთ შეაზღვიპირეთის ვექტორების გააქტიურებამ, ხელი არ შეუშალა თურქეთს ამავე დროს დარჩენილიყო ნატოში ძლიერ მოთამაშედ და ევროკავშირის კანდიდატ ქვეყნად.

პოლიტიკური ვექტორის კარდინალური ცვლილების გარდა ერდოღანი გამოირჩევა ძალიან მკაცრი და ხისტი პოლიტიკური გამოსვლებითაც,რითაც ხაზს უსვამს, რომ ის ძლიერი სახელმწიფოს ლიდერია და მისი აზრი ანგარიშგასაწევია საერთაშორისო საზოგადოებისთვის. მკვლევარები განსაკუთრებით აღნიშნავენ ერდოღანის 2019 წლის სექტემბრის გამოსვლას გაეროს გენერალურ ასამბლეაზე, სადაც მან წარმოაჩინა თავი,როგორც მსოფლიო ახალი წესრიგის ჩამოყალიბების მომხრემ, მსოფლიო სამართლიანობისთვის მებრძოლმა ლიდერმა და მუსლიმთა ინტერესების დამცველმა მთელს მსოფლიოში. ( The World is bigger than Five. A Salutary Manifesto of Turkey’s New International Outlook)

გაეროს ეს ასაბლეა იმით იყო საერთაშორისო მიმომხილველებისთვის დასამახსოვრებელი,რომ ერდოღანმა მკაცრად გააკრიტიკა არსებული მსოფლიო წესრიგის მოცემულობა და მიემხრო „ხუთზე მეტი სამყაროს შექმნას“ ( იგულისხმება გაეროს უშიშროების საბჭოს 5 მუდმვი წევრი) მან ხისტად გააკრიტიკა გაეროს მიერ არსებული მნიშვნელოვანი გადაწყვტილების მიღების მექანიზმები საერთაშორისო უსაფრთხოებისა და სტაბილურობის საკითხებთან დაკავშირებით,როცა მხოლოდ 5 სახელმწიფოზეა დამოკიდებული კაცობრიობის ბედი. ერდოღანმა აღნიშნა,რომ არსებული კანონები გაეროში შეიქმნა მეორე მსოფლიო ომის შემდეგ და დღეს ის ვეღარ ასახავს თანამედროვე მსოფლიოს გამოწვევებს. მან ასევე აღნიშნა,რომ თანამედროვე მსოფლიო, სამართლიანობის კრიზისსაც შეეჯახა. არ შეიძლება,რომ სამყაროს ერთი მცირე ნაწილი მატერიალურ ფუფუნებასა და კეთილდღეობაში ცხვრობდეს, მაშინ ორცა დანარჩენი 2 მილიარდი მსოფლიოს მოსახლეობა სსიღარიბის ზღვარს მიღმა ცხოვრობს, ხოლო 1 მილიარდი შიმშილობს. სამყაროს მომავალი მხოლოდ 5 სახლმწიფოზე არ უნდა იყოს დამოკიდებული და საჭიროა ძირეული რეფორმების გატარება. ამავე დროს თავის გამოსვლაში თურქეთის ლიდერი მუსლიმების უფლებების შელახვასაც შეეხო მსოფლიო მასშტაბით: ქაშმირში, პალესტინაში, სამხრეთ კავკასიაში, ჩრდილო დასავლეთ ჩინეთში, ბალკანეთსა და ჩრდილო აფრიკაში. ხაზი გაუსვა,რომ მუსლიმთა შევიწროვების ხარჯზე ანკარა არ დაუშვებს ახალი მსოფლიო წესრიგის ჩამოყალიბებას. განზე არ დარჩენილან არც ბირთვული კლუბის წევრი ქვეყნებიც. ერდოღანმა ხაზგასმით აღნიშნა, რომ ან ყველამ უნდა უარი თქვა ბრითვულ შეიარაღებაზე ან ყველას უნდა მიეცეს უფლება მის წარმოებაზე.

ბეევრმა მიმომხილველმა რეჯებ ტაიპ ერდოღანის ეს გამოსვლა აღიქვა,როგორც თურქეთსი საგარეო ხედვა მსოფლიო წესრიგის მიმართ. ამ გამოსვლით თურქეთის პრეზიდენტმა აჩვენა არა მარტო მისი, როგორც რეგიონული ლიდერის როლი, არამედ ამბიციაც, რომ თურქეთს მომავალში გლობალურ აქტორად გადაქცევაც შეუძლია და აქვს კიდეც ამისი პოტენციალი.

**დასკვნა**

ცივი ომის დროს საერთაშორისო ურთიერთობების ტრადიციული სკოლები ძლიერ სახელმწიფოებს აკისრებდნენ მთავარ ფუნქციებს საერთაშორისო სისტემაში. ძლიერი ქვეყნები გამოდიოდნენ ძალთა ბალანსის შენარჩუნების გარანტორებად, მცირე და საშუალო ქვეყნების ქცევებისა და მათი საშინაო და საგარეო პოლიტიკის განმსაზღვრელ აქტორებად. შესაბამისად მცირე და საშუალო სიძლიერის მქონე ქვეყნებს არ შეეძლოთ რაიმე ზეგავლენა მოეხდინათ საერთაშორისო პოლიტიკურ პროცესებზე და მათ შესწავლას ნაკლები დრო ეთმობოდა. თუმცა რეგიონული ინტეგრაციული პროცესების განვითარების ფონზე და განსაკუთრებით ცივი ომის დასრულების შემდეგ, ასეთი კატეგორიის ქვეყნებს უფრო მეტი ლავირებისა და მოქმედების საშუალება მიეცათ, რაც მათ საერთაშორისო სტატუსზეც აისახა.

სწორედ ასეთი კატეგორიის ქვეყნებს განეკუთვნება თურქეთიც. ცივი ომის დროს თურქეთი ნატოს წევრ ბუფერულ ზონად ითვლებოდა დასავლეთსა და საბჭოთა კავშირს შორის. თურქეთსაც აწყობდა ეს სტატუსი, რადგან ვარშავის პაქტის წევრი ქვეყნებიდან მომდინარე საფრთხის თვალსაზრისით ყველაზე მოწყვლადი თურქეთი იყო და მეორეც, სხვა ნატოს წევრ ქვეყნებთან შედარებით ყველაზე სუსტი ეკონომიკის მქონე თურქეთი იყო. იმ დროის თურქეთის რესპუბლიკა დიდად დამოკიდებული იყო ნატოს წევრი ქვეყენბის და აშშ-ს სამხედრო- ეკონომიკურ დახმარებაზე. ნატოს ბლოკში წევრობამ თურქეთს საშუალება მისცა მოეხდინა თავისი შეარაღებული ძალების მოდერნიზაცია, გაეუმჯობესებინა თავდაცვა და ამოექაჩა ეკონომიკა.

1991 წლიდან მას შედეგ რაც ოფიციალურად დაიშალა სსრკ თურქეთის საგარეო პოლტიკამ ძირეული ტრანსფორმაცია განიცადა. ქვეყანას მიეცა საშუალება ეწარმოებინა დამოუკიდებელი სავაჭრო, ეკონომიკური და უსაფრთხებითი პოლიტიკა მეზობელ სახელმწიფოებთან და დაემკვიდრებინა რეგიონში ძლიერი,გავლენიანი, და ეკონომიკურად მზარდი სუბიექტის სტატუსი. ხელისფლებაში რეჯებ ტაიპ ერდოღანის მოსვლამ, საგარეო პოლიტიკაში რბილი და ხისტი ძალის გამოყენების სტრატეგიებმა კიდევ უფრო გაზარდა თურქეთსი მნიშვნელობა და აქცია ის გავლენიან რეგიონულ ძალად, რომელსაც ამბიცია ქვს გლობალურ ძალადაც იქცეს ახლო მომავალში.

ბიბლიოგრაფია

# Aydin M. 2009. Special Issue on Turkish Foreign Policy. New Perspectives on Turkey. No. 40 | Spring 2009

* Davutoglu A. 2008. Turkey’s foreign policy vision: An assessment of 2007. *Insight Turkey*, vol. 10, no. 1, pp. 77–96.
* Herzog M., Robins P. 2014. *The role, position and agency of cusp states in*

*international relations.* London, Routledge.

* Buzan B., Waver O. 2004. *Regions and powers: The structure of international security*. London, Cambridge University Press
* Altunışık M.B. 2014. Turkey’s return to the Middle East. In Fьrtig H. (ed.).

*Regional powers in the Middle East. New constellations after the Arab revolts.* New York, Palgrave, pp. 123–144.

* Arin K.Y. 2013. *The AKP’s foreign policy. Turkey’s reorientation from the West to the East?* Berlin, Wissenschaftlicher Verlag Berlin.
* Bank A., Karadağ R. 2012. *The political economy of regional power: Turkey under the AKP*. German Institute of Global and Area Studies. GIGA Working Papers, no. 204. <https://www.giga-hamburg.de/en/publications/giga-working-papers/the-political-economy-of-regional-power-turkey-under-the-akp>
* Fuller G.E. 2007. *The new Turkish Republic: Turkey as a pivotal state in the Muslim world.* Washington, United States Institute of Peace Press
* Ersen, E. 2014. Rise of new centres of power in Eurasia: Implications for Turkish foreign policy. Journal of Eurasian Studies 5
* Chapnick A. 2000**.** The Canadian Middle Power Myth. nternational Journal [**Vol. 55, No. 2 (Spring, 2000)**](https://www.jstor.org/stable/i40006707), pp. 188-206
* Holbraad, C. Middle Powers in International Politics. London: Macmillan Press, 1984.
* *Chapnick, A..1999.* The Middle Power // *Canadian Foreign Policy Journal,* Winter 1999, Vol. 7, No. 2, pp. 73-82.
* *Otte, M.A* Rising Middle Power? 2000. German Foreign Policy in Transformation, 1989-1999. New York: St. Martin’s Press, 2000. 324 p.
* *Nossal, K.R.; Stubbs, R. 1997.* Mahathir’s. Malaysia: An Emerging Middle Power? // *Niche Diplomacy. Middle Powers after the Cold War.* Ed. By Andrew F. Cooper. London: Macmillan Press
* *Oniş, Z.; Kutlay, M. 2017.* The Dynamics of Emerging Middle power Influence in Regional and Global Governance: the Paradoxical Case of Turkey // *Australian Journal of International Affairs*, 2, Vol. 71, No. 2,
* Nolte,D. 2010. How to compare regional powers: analytical concepts and research topics. eview of International Studies. [Vol. 36, No. 4](https://www.jstor.org/stable/i40043093)
* Ersen, E; Kostem S. 2019. Turkey's Pivot to Eurasia: Geopolitics and Foreign Policy in A Changing World Order**.** Routledge**.** ISBN: 9780429023064
* Aras B; Fidan H.2015. Turkey and Eurasia: Frontiers of a new geographic imagination. Published online by Cambridge University Press: 21 July
* Arin K.Y. 2013. The AKP’s foreign policy. Turkey’s reorientation from the West to the East? Berlin, Wissenschaftlicher Verlag Berlin.
* Fuller G. 2007. New Turkish Republic: Turkey As a Pivotal State in the Muslim World.
* Taspinar, O. 2008. Turkey’s Middle East Policies: Between Neo-Ottomanism and Kemalism. Carnegie Endowment for International Peace. <https://carnegieendowment.org/2008/10/07/turkey-s-middle-east-policies-between-neo-ottomanism-and-kemalism-pub-22209>
* The World is bigger than Five. A Salutary Manifesto of Turkey’s New International Outlook.<https://www.insightturkey.com/articles/the-world-is-bigger-than-five-a-salutary-manifesto-of-turkeys-new-international-outlook>